核電廠

核電廠，又叫做核電站，係用核反應堆，分裂或者融合原子核釋放原子能嚟發電嘅能源設施。家下核裂變技術較成熟，啲核電廠全部都係靠裂變鈾、釷、鐶呢啲超重放射性元素，放出大量熱能，驅動發電機嚟到發電。重有一種核技術叫核聚變，嚮超高溫度同超高壓力之下令輕元素嘅原子核融合變成較重嘅元素，釋放大量熱能。呢種技術好難控制，而家重冇辦法好似核裂變噉平和進行，啲科學家重喺度研究緊點樣先至可以和平利用聚變反應。喺核聚變反應嘅控制技術成熟之前，核聚變只能夠用喺大規模殺傷性武器氫彈入邊。